RMK SAGADI METSAKESKUSE TEENUSTE OSUTAMISE LEPING

nr 1-18/2025/100

(hiliseima digitaalallkirja kuupäev)

Riigimetsa Majandamise Keskus, edaspidi **Sagadi metsakeskus,** keda esindab juhatuse 11.03.2025 otsusega nr 1-32/51 kinnitatud RMK külastuskorraldusosakonna põhimääruse alusel Sagadi metsakeskuse juhataja Helen Luks, ühelt poolt,

ja **Reisieksperdi AS** edaspidi **teenuse saaja,** keda esindab põhikirja alusel sissetuleva turismi ja konverentsiteenuse juhataja, Leelia Aavik teiselt poolt, keda nimetatakse edaspidi **pool** või ühiselt **pooled**, sõlmisid käesoleva lepingu, edaspidi **leping**, alljärgnevas:

**1. Lepingu objekt**

1.1. Lepingu objektiks on teenuse saajale Sagadi metsakeskuse teenuste osutamine lepinguga ja selle lisadega ettenähtud tingimustel.

1.2. Sagadi metsakeskuse poolt osutatavate teenuste hinnakirjad ja muud tingimused on toodud lepingu lisades.

1.3. Sagadi metsakeskusel on õigus kehtestada teenuste hinnakiri ja muud tingimused igaks kalendriaastaks. Sagadi metsakeskus kohustub järgnevaks kalendriaastaks kehtestatud teenuste hinnakirja ja muud tingimused saatma teenuse saajale vähemalt kalendriaastale eelneva aasta 31. oktoobriks. Kalendriaastaks kehtestatud teenuste hinnakiri ja muud tingimused vormistatakse lepingu lisana.

**2.Teenuste saaja kohustub:**

2.1. esitama teenuste tellimused kirjalikult;

2.2. lähetama kliente Sagadi metsakeskuse poolt kinnitatud tellimuse põhjal, kas teenuse saaja voucheri või tema partneri voucheriga, mille alusel kliendid võetakse teenindamisele;

2.3. abistama Sagadi metsakeskust varalist kahju tekitanud klientide leidmisel ja kahju sissenõudmisel, sealhulgas edastama kliendi kontaktandmed, kui klient tekitas teenuste kasutamisel Sagadi metsakeskusele varalist kahju.

**3. Sagadi metsakeskus kohustub:**

3.1. kinnitama kirjalikult teenuste tellimuse ja nende täitmise teenuse saaja poolt soovitud ajal vastavalt lepingu lisas toodud hinnakirjale ja muudele tingimustele.

3.2. tagama teenuste saajale kvaliteetse teenuse vastavalt pakkumistes toodud tingimustele.

**4. Tellimuste ja pakkumiste esitamise kord ja tingimused**

4.1. Teenuse saaja esitab Sagadi metsakeskusele tellimuse ja selle muudatused e-posti aadressil: sagadi@rmk.ee.

4.2. Majutusteenuste tellimuse esitamisel tuleb teatada Sagadi metsakeskusele klientide nimed, saabumise ja lahkumise kuupäevad, tubade liigid ja arvu ning tellimust esitava teenuse saaja töötaja(te) või esindaja(te) nime.

4.3. Grupitellimuste puhul tuleb esitada majutujate nimekiri hiljemalt 21 päeva enne saabumist.

4.4. Muuseumikülastuse või muu programmilise tegevuse puhul tuleb tellimuse esitamisel teatada Sagadi metsakeskusele grupi suurus, külastuse kuupäev ja saabumise ning lahkumise kellaaeg.

4.5. Toitlustusteenuse tellimuse esitamisel tuleb teatada Sagadi metsakeskusele grupi suurus, külastuse kuupäev ja kellaajad ning menüüvalik.

4.6. Sagadi metsakeskus koostab teenuse saaja poolt esitatud tellimuse alusel kirjaliku pakkumise ja saadab selle teenuse saajalt kinnituse saamiseks tellimuse esitanud isiku e-posti aadressile.

4.7. Pakkumisega nõustumisel on teenuse saaja kohustatud saatma e-kirjaga pakkumise kinnituse. Kinnitus on pooltele siduv alates selle saabumisest Sagadi metsakeskusele.

4.8. Teenuse osutamisega seotud teated edastatakse telefoni teel või e-kirjaga tellimuse esitanud isiku kontaktandmetele.

**5. Tellimuste tühistamise tingimused ja sanktsioonid**

5.1. Teenuse saaja poolt majutustellimuse tühistamisel või grupitellimuse korral teatatud majutujate arvu vähendamisel hiljem kui 30 päeva enne teenuse kasutamist on teenuse saaja kohustatud tasuma Sagadi metsakeskusele leppetrahvi järgmiselt:

29-22 päeva enne saabumiskuupäeva – 10 % pakkumise maksumusest iga toa kohta vastavalt lisatud hinnakirjale;

21-15 päeva enne saabumiskuupäeva – 25 % pakkumise maksumusest iga toa kohta vastavalt lisatud hinnakirjale;

14-7 päeva enne saabumiskuupäeva – 50% pakkumise maksumusest iga toa kohta vastavalt lisatud hinnakirjale;

6-3 päeva enne saabumiskuupäeva – 75% pakkumise maksumusest iga toa kohta vastavalt lisatud hinnakirjale;

2-0 päeva enne saabumiskuupäeva – 100 % pakkumise maksumusest iga toa kohta vastavalt lisatud hinnakirjale.

5.2. Kui grupitellimuse muutmisel väheneb grupi suurus selliselt, et korraga saabub vähem kui 10 inimest, siis on Sagadi metsakeskusel õigus rakendada lepingu lisas toodud hinnakirja individuaalhindasid.

5.3. Individuaaltellimuste tühistamise korral on teenuse saajal õigus tühistada üksikkliendi majutustellimus kuni 48 tundi enne saabumispäeva, mille puhul Sagadi metsakeskus ei esita leppetrahvi nõuet. Hilisema tühistamise korral või üksikkliendi mittesaabumisel tellimuses nimetatud kuupäeval tuleb teenuse saajal tasuda leppetrahvi 100% ühe ööpäeva maksumusest vastavalt lepingu lisas toodud hinnakirjale.

5.4. Teenuse saajal on õigus esitatud toitlustustellimust vähendada või tühistada seda sanktsioonideta kuni 3 tööpäeva enne saabumist. Hilisema vähendamise või tühistamise korral tuleb teenuse saajal tasuda leppetrahvi 100% esialgsest tellimuse maksumusest.

5.5. Teenuse saajal on õigus giiditellimust tühistada sanktsioonideta kuni 3 tööpäeva enne saabumist. Hilisema tühistamise korral või grupi mittesaabumisel tellimuses nimetatud kuupäeval tuleb teenuse saajal tasuda leppetrahvi 100% kokkulepitud giiditasu maksumusest.

5.6. Gruppide hilinemisel ette tellitud programmidele või ekskursioonidele rohkem kui 10 minutit tuleb teenuse saajal tasuda programmijuhi/giidi ooteaja eest leppetrahvi vastavalt lepingu lisas toodud hinnakirjale.

**6. Maksetingimused**

6.1. Teenuse saaja tasub osutatud teenuste eest Sagadi metsakeskusepoolt esitatud arve alusel 14 päeva jooksul arve väljastamise kuupäevast. Arve tähtajaks tasumata jätmise korral on Sagadi metsakeskusel nõuda viivist 0,15% arve tasumata summast päevas.

6.2. Sagadi metsakeskusel on õigus nõuda teenuste tellimisel ettemaksu, kui teenuse saaja ei ole varasemalt arveid tasunud tähtaegselt.

**7. Poolte esindajad ja kontaktandmed**

7.1. Sagadi metsakeskuse esindaja on müügijuht Kairi Leemets, tel +372 6767888, e-post sagadi@rmk.ee

7.2. Teenuse saaja esindaja on Leelia Aavik, tel +37256800173, e-post leelia.aavik@reisiekspert.ee

**8. Teadete edastamine**

8.1. Lepingu täitmisega seotud teated edastatakse e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.

8.2. E-kirja teel edastatud teated peetakse kättesaaduks alates teate edastamisele järgnevast tööpäevast.

8.3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.

**9. Vääramatu jõud**

* 1. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks olid asjaolud, mille saabumist pooled lepingu sõlmimisel ei näinud ette ega võinud ette näha (vääramatu jõud).
  2. Lepingus mõistetakse vääramatu jõuna:
     1. massilisi rahutusi poolte asukoha haldusüksuses;
     2. sõjalist konflikti;
     3. riigikogu või valitsuse õigusakti, mis oluliselt takistab lepingu täitmist;
     4. muu lepingus loetlemata asjaolu, mida mõlemad pooled aktsepteerivad väärama­tu jõuna.
  3. Pool, kelle tegevus lepingujärgsete kohustuste täitmisel on takistatud väärama­tu jõu asjaolude tõttu, on kohustatud sellest koheselt kirjalikult teatama teisele poolele.
  4. Kui vääramatu jõu asjaolud kestavad üle 90 päeva, loetakse, et leping on lõp­pe­nud täitmise võimatusega. Sellisel juhul ei ole kummalgi poolel õigus nõuda teiselt poo­lelt lepingu mittekohase täitmisega tekitatud kahju hüvi­ta­mist.

**10. Lepingu tähtaeg, lõppemine ja lõpetamine**

10.1. Leping jõustub allkirjastamise hetkest ja kehtib lepingu jõustumisest järgnevad 36 kuud.

10.2 Pooltel on õigus lepingut ühepoolselt üles öelda lepingus ettenähtud korras.

10.3. Kumbki pool võib käesoleva lepingu mõjuva põhjuseta üles öelda teatades sellest teisele poolele kirjalikult ette 2 kalendrikuud.

10.4. Kumbki pool võib käesoleva lepingu punktis 9.3 nimetatud tähtaega järgimata üles öelda, kui ilmneb, et kõiki asjaolusid arvesse võttes ja mõlema poole huvisid kaaludes ei või oodata, et lepingut üles öelda sooviv pool jätkaks lepingu täitmist kuni ülesütlemistähtaja möödumiseni. Eelkõige on sellisel juhul lepingu ülesütlemise aluseks etteteatamistähtaega järgimata ühe poole poolt korduv lepinguliste kohustuste täitmatajätmine või mittenõuetekohane täitmine, samuti Sagadi metsakeskuse tegevuse ümberkorraldamine, mõisakompleksi andmine teise isiku kasutusse või omaniku muutumine.

**11. Lõppsätted**

11.1.Pooled kohustuvad hoidma konfidentsiaalsena kõik seoses lepingu täitmisega teatavaks saanud isikuandmed, samuti usalduslikud ning ärisaladusteks peetavad andmed.

11.2. Kõik lepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.

11.3. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahen­datakse vaidlus õigusaktidega kehtestatud korras.

11.4. Leping on allkirjastatud digitaalselt.

# Poolte andmed ja allkirjad

# RMK Sagadi metsakeskus Reisieksperdi AS

|  |  |  |  |
| --- | --- | --- | --- |
| Riigimetsa Majandamise Keskus  Sagadi küla, Haljala vald  45403, Lääne-Virumaa  Registrikood70004459  Tel +372 6767888 E-E-E-post [sagadi@rmk.ee](mailto:sagadi%20@rmk.ee) | | Roosikrantsi tn 8b-5  10119 Tallinn  Registrikood 10101104  Tel +372 586 298 16  E-post: [leelia.aavik@reisiekspert.ee](mailto:leelia.aavik@reisiekspert.ee) | |
| (allkirjastatud digitaalselt) | | (allkirjastatud digitaalselt) | |
|  | |  | |
|  | |  | |
|  | |  | |
| Helen Luks | | Leelia Aavik | |